**Tööstuse tänava põhiprojekti lähteülesanne**

(Riigi tugimaantee Pärnu – Tori nr 59 ja Pärnu maantee nr 7410039 ca 440m vahelisel lõigul)

**Üldised põhimõtted:**

* Tööstuse tänav nr 7410055 muuta peateeks kõigi teiste ristuvate teede suhtes ja kehtestada kiiruspiirang, alates riigi tugimaanteest Pärnu – Tori nr 59 kuni Pärnu maanteeni nr 7410039 **30** km/h;
* sademevee kogumine Tööstuse tänava nr 7410055 teemaalt ja sellega piirnevatelt aladelt (sh Kooli parki kavandatava pump tracki alalt, vajadusel Abiturientide parki kavandatavalt koerte mänguplatsi alalt), lahendada kinnise sademeveetorustikuga, mille koosseisu vajalikes kohtades projekteerida sademeveekraavid;
* põhiprojekti projekteerimise tase **rahuldav**;
* Riigi tugimaantee Pärnu – Tori nr 59 ja kinnistu Kooli 9a piirneval teealal määrata tee laius arvestusega, et teele mahuks korraga sadulveok ja sõiduauto. Sadulveokid ei või liikuda Tööstuse tänaval nr 7410055, alates Kooli tn 9a kinnistust Tööstuse tänava ja Pärnu maantee nr 7410039 ristmikuni.

**Paide mnt ja Pioneeride pst vaheline tänavalõik (km 0.000-0.241):**

* Ringi tänava nr 7410043 ja Tööstuse tänava nr 7410055 ristmikul vajab lahendamist jalgrattal ja jalgsi liikumine olemasolevatelt kergteedelt Hariduse tänava nr 7410084 suunas. Ühe võimaliku lahendina kaaluda kergliiklustee rajamist piki Ringi tänavat Sindi Gümnaasiumi staadioni aia ja Ringi tänava sõidutee vahelisele alale. Olemasolev sademeveekraav paigaldada torustikku;
* Tööstuse tänava ja Sindi Gümnaasiumi staadioni vahelisele alale projekteerida piirdeaed pikkusega ca 80 (kaheksakümmend) meetrit ja kõrgusega 4 (neli) meetrit. Aia materjal ja värv 2D keevispaneel 8/6/8 H2030 x L2506mm RAL6005. Jalgpallivärava tagusele alale kavandada pallipüüdevõrk kõrgusega 6 meetrit;
* Tööstuse tänava ja Abiturientide pargi poolne sademeveekraav projekteerida torusse;
* Tööstuse tänava välisvalgustus lahendada eraldi projektiga;
* põhiprojekt peab sisaldama Tööstuse tänavalt Kooli tänava 9a mahasõidu lahendit sadulveokitele, mis teenindavad katlamaja. Vajalik soojatootja kooskõlastus;
* Pioneeride puiestee nr 7410034 ja Tööstuse tänava ristmik projekteerida kõrgendatud ristmikuks;
* Pioneeride puiestee ja Tööstuse tänava ristmiku projekteerimisel tuleb arvestada Sindi keskuse planeeringu kavandatud lahendusega.

**Pioneeride puiestee ja Kooli tänava vaheline tänavalõik (km 0.241-0.310):**

* Pioneeride pst ja Kooli tänava vahelisele alale näha ette teega paralleelne parkimine Kooli pargi ääres;
* rajada joogivee võtmiseks kraan Tööstuse tänava ja Kooli tänava nurgale Kooli pargi (katastritunnus 74101:001:0298) lähedusse;
* Tööstuse tänava ja Kooli tänava ristmik kavandada kõrgendatud ristmikuks.

**Kooli tänava ja Pärnu mnt vaheline tänavalõik (km 0.310-0.442):**

* Kooli tn 2a asuva lasteaia krundi piirile näha ette betoonist tugisein paralleelselt Tööstuse tänavaga. Tugiseinale projekteerida lasteaia piirdeaed. Parkimiskohad kavandada risti tugiseinaga ja projekteerida autorataste tõke, mis välistaks tugiseina vastu sõitmist;
* lasteaia parkimise alale kavandada kinnine sademeveesüsteem;
* tagada kauba- ja prügiautode juurdepääs lasteaia hoovialale;
* kavandada ülekäigurada Tööstuse tn 2 ees olevalt kergliiklusteelt lasteaia sissepääsu juurde liikumiseks;
* piiritleda Kooli tn 2b kinnistule sissesõidud ja muuta ülejäänud tänavaala Kooli tn 2b naabruses selgemini kasutatavaks;
* piiritleda Pärnu mnt ja Tööstuse tänava ristmik (Pärnu mnt 39 poolses osas näha ette äärekivi haljasala kaitseks);
* Pärnu mnt ja Tööstuse tänava ristmikul arvestada Sindi Keskväljaku projektis (Arhitektuuribüroo MA OÜ töö, leping nr11-21.3/53) määratud kiire kergliiklustee paiknemisega.

Tööstuse tänava projekteerimise mahus on ka välisvalgustuse projekteerimine.